b'\n_START_ARTICLE_\nTupolev Tu-160\n_START_SECTION_\nRaida\n_START_PARAGRAPH_\nPirmasis konkursas d\xc4\x97l vir\xc5\xa1garsinio strateginio sunkiojo bombone\xc5\xa1io buvo prad\xc4\x97tas Soviet\xc5\xb3 S\xc4\x85jungoje 1967\xc2\xa0m. Naujasis bombone\xc5\xa1is tur\xc4\x97jo tur\xc4\x97ti vir\xc5\xa1 3 Mach\xc5\xb3 greit\xc4\xaf reaguojant \xc4\xaf Amerikie\xc4\x8di\xc5\xb3 B-70 Valkyrie. Greitai paai\xc5\xa1k\xc4\x97jo, kad toks l\xc4\x97ktuvas b\xc5\xabt\xc5\xb3 buv\xc4\x99s per brangus ir neprakti\xc5\xa1kas pagaminti, tod\xc4\x97l buvo nuspr\xc4\x99sta suma\xc5\xbeinti reikalavimus(JAV jau buvo at\xc5\xa1aukusi savo B-70 bombone\xc5\xa1io program\xc4\x85)._NEWLINE_1972\xc2\xa0m. Soviet\xc5\xb3 S\xc4\x85junga nauj\xc4\x85 konkurs\xc4\x85 d\xc4\x97l naujo, besikei\xc4\x8dian\xc4\x8dio sparn\xc5\xb3 kampo, vir\xc5\xa1garsinio sunkiojo bombone\xc5\xa1io su 2,3 Mach\xc5\xb3 grei\xc4\x8diu reaguojant \xc4\xaf Amerikie\xc4\x8di\xc5\xb3 B-1 program\xc4\x85. Tupolevo dizainas pavadintas \xe2\x80\x9eAircraft 160M\xe2\x80\x9c, su prailgintais sparnais ir Tu-144 \xc4\xaftrauktomis savyb\xc4\x97mis, konkuravo su Miasi\xc5\xa1\xc4\x8dev M-18 ir Sukhoi T-4 dizainais. Miasi\xc5\xa1\xc4\x8dev dizainas buvo laikomas pa\xc4\x8diu geriausiu. Ta\xc4\x8diau Tupolev organizacija buvo laikoma turinti did\xc5\xbeiausi\xc4\x85 potencial\xc4\x85 u\xc5\xbebaigti \xc5\xa1\xc4\xaf sud\xc4\x97ting\xc4\x85 projekt\xc4\x85 ir 1973\xc2\xa0m. buvo paskirta naujo l\xc4\x97ktuvo gamybai, remiantis Miasi\xc5\xa1\xc4\x8devo dizainu._NEWLINE_Naujo tarybinio bombone\xc5\xa1io darbai t\xc4\x99s\xc4\x97si nepaisant B-1A programos at\xc5\xa1aukimui, ir tais pa\xc4\x8diais metais, vald\xc5\xbeios komitetas pri\xc4\x97m\xc4\x97 bombone\xc5\xa1io dizain\xc4\x85. Oro linij\xc5\xb3 keleivis nufotografavo prototip\xc4\x85 1981\xc2\xa0m. Lapkriti, m\xc4\x97nesi prie\xc5\xa1 jo pirm\xc4\x85j\xc4\xaf skryd\xc4\xaf 1981\xc2\xa0m. Gruod\xc5\xbeio 18. Gamyba buvo prad\xc4\x97ta Kazan Aircraft Production Association 1984\xc2\xa0m. . L\xc4\x97ktuvo gamyba buvo planuota iki 100 vienet\xc5\xb3, ta\xc4\x8diau tik 35 buvo pagaminti, \xc4\xafskaitant tris prototipus. Antrasis prototipas sudu\xc5\xbeo skrydyje 1987\xc2\xa0m, \xc4\xafgula s\xc4\x97kmingai i\xc5\xa1sigelb\xc4\x97jo.\n_START_SECTION_\nModernizacija\n_START_PARAGRAPH_\n2006\xc2\xa0m., RKOP gavo penkis modernizuotus ir vien\xc4\x85 nauj\xc4\x85 Tu-160. Kiekvienais metais RKOP gaus po penkis naujus Tu-160, o tai rei\xc5\xa1kia, kad per trejus metus visa Tu-160 flotil\xc4\x97 gali b\xc5\xabti modernizuota, jeigu bus laikomasi grafiko._NEWLINE_\xc4\xae pakitimus \xc4\xafeina visi\xc5\xa1kai nauji prietaisai, visi\xc5\xa1kas autopilotas su GLONASS pagalba, geresni ir patikimesni NK-32 varikliai. Ginkl\xc5\xb3 atnaujinimai leis naudoti GLONASS naudojan\xc4\x8dias Kh-55 raketas ir paleisti lazeriu valdomas bombas. Planuojama l\xc4\x97ktuv\xc4\x85 padengti radar\xc4\x85 sugerian\xc4\x8dia med\xc5\xbeiaga.\n_START_SECTION_\nDizainas\n_START_PARAGRAPH_\nTu-160 yra varomas keturi\xc5\xb3 Kuznetsov NK-321 varikli\xc5\xb3, pa\xc4\x8diais galingiausias varikliais kurie naudojami kariniams l\xc4\x97ktuvams. Skirtingai nuo Amerikie\xc4\x8diu B-1B Lancer, kuris suma\xc5\xbeino pradin\xc4\xaf Mach 2+ reikalavim\xc4\x85 B-1A, kad gal\xc4\x97t\xc5\xb3 suma\xc5\xbeinti radaro susekimo \xc5\xa1ansus, Tu-160 gali skrist Mach 2 grei\xc4\x8diu tam tikrame auk\xc5\xa1tyje. NK-321 varikliai efektyv\xc5\xabs skrendant ikigarsiniu grei\xc4\x8diu, bet praranda efektyvum\xc4\x85 skrendant vir\xc5\xa1garsiniu grei\xc4\x8diu d\xc4\x97l vilkties._NEWLINE_Tu-160 yra \xc4\xafrengta kuro papildymo sistema skrydyje d\xc4\x97l ilg\xc5\xb3 nuotoli\xc5\xb3 misij\xc5\xb3, ta\xc4\x8diau ji naudojama retai. Tu-160 kuro bake telpa iki 130 ton\xc5\xb3 kuro, kuris l\xc4\x97ktuvui leid\xc5\xbeia skristi 15 valand\xc5\xb3 850 km/h(Mach 0,77) 9,145 metr\xc5\xb3 auk\xc5\xa1tyje._NEWLINE_Tu-160 turi Obzor-K puolimo radar\xc4\x85 ir teritorijos sekimo radar\xc4\x85 "Sopka", kuris leid\xc5\xbeia steb\xc4\x97ti \xc5\xbeem\xc4\x99 skrendant ma\xc5\xbeame auk\xc5\xa1tyje. L\xc4\x97ktuve taip pat \xc4\xafrengta elektroninis bomb\xc5\xb3 taikiklis. \xc4\xae kitas elektronines apsaugas \xc4\xafeina aktyvi ir pasyvi EGA._NEWLINE_Tu-160 \xc4\xafgul\xc4\x85 sudaro keturi \xc5\xbemon\xc4\x97s (pilotas, antrasis pilotas, ginkl\xc5\xb3 sistem\xc5\xb3 karininkas ir apsaugos sistem\xc5\xb3 operatorius) kurie s\xc4\x97di K-36DM katapultavimosi s\xc4\x97dyn\xc4\x97se. Pilotas turi "naikintuvo stiliaus" lazd\xc4\x85, bet likusieji instrumentai yra tradiciniai, sl\xc4\x97gio matavimo. \xc4\xaerengtas \xc4\xafgulos poilsio kambarys, tualetas d\xc4\x97l ilg\xc5\xb3 skryd\xc5\xbei\xc5\xb3. L\xc4\x97ktuve n\xc4\x97ra \xc4\xafrengta elektroninio vaizdavimo, ta\xc4\x8diau 2003 m. buvo paskelbta, jog bus modernizuoti visi Tu-160. \xc4\xae atnaujinimus \xc4\xafeina elektroninis vaizdavimas ir sugeb\xc4\x97jimas skraidinti naujus ginkl\xc5\xb3 tipus._NEWLINE_Ginklai laikomi dviejuose vidiniuose skyriuose, kiekvienas i\xc5\xa1 j\xc5\xb3 gali i\xc5\xa1laikyti iki 20,000 kg svor\xc4\xaf. Papildomi ginklai gali b\xc5\xabti montuojami l\xc4\x97ktuvo i\xc5\xa1or\xc4\x97je. Ta\xc4\x8diau, l\xc4\x97ktuvas neturi gynybini\xc5\xb3 ginkl\xc5\xb3 ir yra pirmasis beginklis pokario Soviet\xc5\xb3 bombone\xc5\xa1is.\n_START_SECTION_\nNaudojimo istorija\n_START_PARAGRAPH_\nTu-160 prad\xc4\x97jo tarnyb\xc4\x85 su 184 Bombone\xc5\xa1i\xc5\xb3 Sarg\xc5\xb3 Pulku, dislokuotam Priluk\xc4\x97je, Soviet\xc5\xb3 S\xc4\x85jungoje, 1987 m.\n_START_SECTION_\nDislokavimas\n_START_PARAGRAPH_\nPirmieji Tu-160 pulkai buvo prad\xc4\x97ti naudoti ilgo nuotolio misijoms 1987 m. baland\xc4\xaf, prie\xc5\xa1 pristatym\xc4\x85 publikai 1989 parodoje. 1989 ir 1990 m. jis pagerino 44 grei\xc4\x8dio rekordus savo svorio kategorijoje. Iki 1991 m., 19 l\xc4\x97ktuv\xc5\xb3 tarnavo su 184 Apsaugos Bombone\xc5\xa1i\xc5\xb3 Pulku Priluk\xc4\x97je, Ukrainos TSR, pakei\xc4\x8diantys Tu-16 ir Tu-23M3 l\xc4\x97ktuvus. 1991 m. saus\xc4\xaf, Borisas Jelcinas nusprend\xc4\x97 nebegaminti Tu-160. Iki to laiko jau buvo pagaminti 35 l\xc4\x97ktuvai. Tais pa\xc4\x8diais metais Rusija nutrauk\xc4\x97 misijas \xc4\xaf atokias S\xc4\x85jungos dalis._NEWLINE_Po Soviet\xc5\xb3 S\xc4\x85jungos \xc5\xbelugimo, 19 i\xc5\xa1 35 l\xc4\x97ktuv\xc5\xb3 paveld\xc4\x97jo naujai \xc4\xafsik\xc5\xabrusi valstyb\xc4\x97 Ukraina, ta\xc4\x8diau 1999 m. a\xc5\xa1tuoni i\xc5\xa1 j\xc5\xb3 buvo perduoti Rusijai, d\xc4\x97l Ukrainos energetini\xc5\xb3 skol\xc5\xb3 suma\xc5\xbeinimo. Ukraina, kuri sunaikino savo branduolinius ginklus pasira\xc5\xa1ius Nunno-Lugaro bendradarbiavimo gr\xc4\x97sm\xc4\x97s suma\xc5\xbeinimo akt\xc4\x85, sunaikino savo likusiuosius Blackjack\'us, i\xc5\xa1skyrus vien\xc4\x85 kuris stovi kaip demonstracija._NEWLINE_Rusijos antrasis Tu-160 pulkas, 121 Sunki\xc5\xb3j\xc5\xb3 Bombone\xc5\xa1i\xc5\xb3 Sarg\xc5\xb3, dislokuotas Engelse, buvo sukurtas 1992 m., bet 1994 m. jis tur\xc4\x97jo tik \xc5\xa1e\xc5\xa1is l\xc4\x97ktuvus. Tarp 1999 ir 2000 m. a\xc5\xa1tuoni buv\xc4\x99 ukrainieti\xc5\xa1ki l\xc4\x97ktuvai buvo perduoti pulkui, 2000 m. naujas Tu-160 taip pat perduotas._NEWLINE_2005 m. lapkrit\xc4\xaf jau buvo naudojama 14 Tu-160. Dar du buvo beveik baigti gaminti "Kazan Aircraft Plant", vienas i\xc5\xa1 j\xc5\xb3 prad\xc4\x97jo tarnyb\xc4\x85 2006 m. kov\xc4\x85, kitas po keli\xc5\xb3 m\xc4\x97nesi\xc5\xb3._NEWLINE_Gruod\xc5\xbeio 30 dien\xc4\x85 2005 m. Rusijos Prezidentas Vladimiras Putinas pasira\xc5\xa1\xc4\x97 dokument\xc4\x85, kuriame RKOP oficialiai pradeda naudoti Tu-160._NEWLINE_Tu-160 pilotai l\xc4\x97ktuv\xc4\x85 da\xc5\xbenai vadina "balt\xc4\x85ja gulbe", d\xc4\x97l jo manevringumo ir akinan\xc4\x8dios baltos spalvos.'